Minningu einbúans Gísla á Uppsölum í Selárdal gerði Ómar Ragnarsson ódauðlega með Stikluþáttum sínum fyrir margt löngu . Á ferð um Selárdal og skoðun á mannvirkjum á Uppsölum fyrir skömmu blasti við nöturleg eyðilegging húsakostsins á staðnum ; útihús að hruni komin , gluggum tekið að fækka í íbúðarhúsinu og innbú allt horfið . Skemmtilegt ef tekist hefði að fjármagna viðhald þessara húsa og halda til haga minningu um einbúann nægjusama vestur á fjörðum . En ekki verður á allt kosið . Hér er horft úr stofunni hans Gísla í átt að fjárhúsrústunum og hálffallinni hlöðu .